Jeg inviterer hele holdet i dag.
Hun er mangemillionær og YouTube-stjerne, og hun er kun 15.
Tre, to, en!
Der var Mickey Mouse Club, og nu er der The Squad.
Grupper af børn arbejder sammen og bygger kæmpe, virale kæder af videoer.
Vi har hele holdet.
-Jeg er Sawyer. -Jeg hedder Hayden.
-Gavin. -Jeg er Piper.
-Sophie. -Corinne.
Vi filmede videoer med udfordringer.
De skal drikke et helt glas vand på kun syv sekunder.
"Den sidste, der stopper med at spise"-udfordringen!
Børn lader til at kunne lide det.
Fire millioner visninger. Lidt perspektiv.
CNN på en uge har 2,2 millioner visninger.
Hun er en superstjerne online.
Piper Rockelle er en utroligt populær barneinfluencer.
Nogle har set med, siden jeg var otte.
Ja.
Piper fik milliarder af visninger og millioner af dollars.
Tiffany Smith, Pipers mor, er momager.
Tættere på tremmerne. Sådan.
Hun førte børnene til kæmpe viral berømmelse.
Det virkede sjovt.
Det virkede så uskyldigt.
Men det var slet ikke uskyldigt.
TEEN-YOUTUBE-STJERNES MOR PRALER AF AT VÆRE "PIMP"
PÅSTANDE OM MISBRUG FRA 11 TEENAGERE
SØGSMÅL TRUER YOUTUBE-STJERNE
Denne unge dame har fået ti millioner følgere på YouTube
ved at filme videoer med vennerne.
Nogle af de tidligere venner og deres forældre sagsøger
og påstår, at de blev udnyttet.
Jeg arbejdede over 12 timer,
og så gik vi i seng og gentog det.
Tiffany satte mig i situationer, hvor jeg følte mig utryg.
Tættere.
Vi blev bedt om at gøre ting,
som en voksen ikke bør bede børn om at gøre.
Jeg har et job, og jeg er et barn.
HVAD KOSTER EN BARNDOM MED INDHOLD?
Jeg så ikke faren ved det.
Flirt med kameraet.
Det er her, pædofile ser indhold med børn.
Hør efter.
Det skal ligne et sjovt, lykkeligt hus,
men det er rædslernes hus.
Jeg kan ikke!
Tiffany råbte og skreg af folk. Det var som en kult.
Tiffany var et monster.
En respektløs, lille kælling.
Tiffany tog vores uskyld og ødelagde den.
2024 - LAS VEGAS, NEVADA
Min kusine Claire er her i dag med en fødselsdagskage.
Hej! Frank bad mig om at bære den.
-Jeg ved ikke, hvad den er til. -Har du spist af den?
Nej.
Jeg griner, når jeg ser Frank.
Ja, Frank var sjov.
Hvad foretrækker I? En 11-årig pige eller en sød lille mops?
En sød lille 11-årig pige med en mops.
Det var min første video med dem, så jeg var vildt begejstret.
Det var aldrig… Det var godt og sjovt.
Det var sjovt at filme dem.
Jeg så op til Piper, for hun var vores kusine.
Og jeg ville lave YouTube-videoer og den slags.
Det, jeg savner mest, er Piper.
Det er trist, at hun ikke er i mit liv nu.
I smiler, når I er sammen.
I opfører jer så fjollet. Det savner jeg.
Ja.
Tiffany er min storesøster, og Piper er min niece.
Vi voksede op i Canton, Georgia.
Da Piper blev født, var Tiffany 26 år.
Pipers far forlod Tiffany, da hun var gravid.
Tiffany boede hos mine forældre og startede sit firma med kæledyrspleje.
Og hun opfostrede Piper alene, uden Pipers far.
Som lille var Piper meget udadvendt.
Hun dansede og sang og smilede.
TIFFANYS SØSTER
Man kunne se, at hun havde noget særligt.
Piper var nok tre år i sin første skønhedskonkurrence.
Hun vandt den første som treårig, og det var på Uafhængighedsdagen.
-Værelset er fyldt med trofæer. -Ja.
Hun var fantastisk. Perfekt.
Tiffany ønskede nok, at Piper fik succes
for at vise Pipers far, at hun var værdig,
og at han gik glip af hendes liv.
Piper havde bikinier på og spraytans og opsat hår.
Hun øvede sig og lærte alle dansetrinnene.
Piper elskede opmærksomheden. At folk klappede.
Trofæerne.
Tiffany ville have, at Piper var den bedste.
Tiffany var ikke tilfreds med andenpladsen.
Da Tiffany begyndte at se Piper klare sig godt i konkurrencer,
gik hun videre til sociale medier.
Og det er YSBnow-podcasten.
Vi har en særlig gæst i dag.
Piper Rockelle.
Hvornår tænkte du: "Det ville være sjovt at vise mit liv på sociale medier"?
Efter skønhedskonkurrencerne fandt jeg appen Musical.ly.
Jeg begyndte der, og så gik det i gang,
og folk begyndte at blive mine venner.
NI ÅR
Musical.ly blev skabt i 2014, og det var en lipsync-app.
Det er en kartoffel. Vrik, vrikke, vrikke.
Man kunne lave korte videoer, hvor man lipsyncede til en lyd.
Det var så populært blandt børn.
Man skulle være 13 år,
men børn på seks, syv og otte år var afhængige af det.
Og det var deres forældre, som lagde indhold ud.
Musical.ly blev til TikTok, en af de mest succesfulde apps.
Av, Charlie!
I 2007 var der "Charlie Bit My Finger," en tidlig YouTube-video, som blev stor.
Da begyndte man at se, at de sociale platforme voksede.
Flere kom på og talte om deres liv og uploadede med vilje til små publikum.
Hej, mor!
Hvilket legetøj vil du have i dag?
I 2011 havde YouTube millioner af brugere.
-Den her! -Den?
Og nogle af de tidligste virale stjerner var faktisk børn.
Jeg så altid videoer, hvor børn pakkede legetøj og den slags ud,
og jeg sagde: "Mor, det vil jeg."
Hej, det er Piper Rockelle.
I dag skal vi lave fluffy slim.
Tag noget skolelim. Hvis du giver…
Man kan se på Pipers video om fluffy slim.
Det er langt fra konkurrenceverdenen.
Og man kan se, hvor godt hun har det med kameraet.
Hun er naturlig.
Tiffany filmede hele tiden noget.
Det var en del af deres rutine.
Tiffany brugte de nye platforme på en genial måde.
Sociale medier er alt.
Man kan bygge et brand, få venner og skabe kontakt med alle i verden.
Tiffany så en mulighed for sin datter og ville give sin datter den mulighed.
Samtidig med, at internetberømmelse blev stort,
forandrede tv- og traditionel berømmelse sig også.
Virkelige mennesker fik pludselig roller i realityshows.
Piper får sit store gennembrud.
Hun får en rolle i Dance Twins, som er et populært realityprogram.
Hej, jeg hedder Tiffany, og det er min smukke datter, Piper.
Hun er den sjove mor. Alle børn elsker hende.
Man ser også Tiffany første gang og får et glimt af hendes forældrestil.
Man kan se, at Tiffany presser Piper.
Det er et godt tidspunkt at få førstepladsen.
-Okay. -Det vil jeg have.
-Ikke? Så… -Ja.
Fra en ung alder ville Piper glæde sin mor,
så hun stræbte altid efter at være den bedste
og at være nummer et i Syden.
Men Piper gik ikke i skole.
Da Piper var otte år, sagde Ashley til Tiffany:
"Hun bør gå i skole.
Hun har ret til at lære." Det blev et stort skænderi.
Hun fokuserede på, at Piper udviklede sig socialt.
Hun skulle være god til at optræde og føre en samtale med en voksen
og tage til auditions.
Jeg forstod det ikke, men jeg støttede dem og det, de ville.
Det var i 2017,
og min datter Corinne og jeg fik en invitation fra en ven
til en prøve som backupdanser for en pige ved navn Piper Rockelle.
Min ven fortalte mig, at Piper blev kronet på Musical.ly.
Det var så svært.
TIDLIGERE MEDLEM
Så jeg tænkte: "Åh gud. Okay, sejt."
Corinne var meget interesseret i skuespil, sang, dans og alt det.
Vi prøvede at få flere danseopgaver, så vi tog fri fra skole og tog til prøven.
Der var et kamerahold fra programmet Dance Twins.
Piper var sød.
Vi klikkede.
Vi talte sammen under hele prøven.
Efter optagelsen indså vi, at vi begge to boede i Georgia,
tyve minutter fra hinanden.
Så selvfølgelig sagde pigerne: "Vi vil ses og lave flere ting sammen."
Tiffany og jeg talte om det. "Vores børn vil det, så vi hjælper dem."
Tiffany sagde, at hun ville lave YouTube-videoer,
fordi hun havde set, at en masse nye familier brugte sociale medier.
LEGER GEDESIMULATOR
"Jeg elsker dig" på ged. Kan du rydde dit legetøj op?
Ryd op.
Lad mig se. Der er Everleigh.
Du milde!
Ava, din tur.
Tiffany sagde til mig: "Det kan vi også. Det bliver så godt."
Jeg havde aldrig filmet en video før, så jeg sagde: "Det lyder sjovt."
Tiffany lod til at kende til sociale medier.
Corinne! Yeehaw! Piper!
-Yeehaw! -Ja!
Tiffany lagde den på YouTube.
Og hun skrev: "Har du set det? Den har 20.000 visninger."
Jeg sagde: "Wow, det er sejt."
Sejt? Jeg ved det ikke.
Hun skrev: "Nu er det 40. Nu er det 70."
Den video fik over en million visninger.
Jeg havde aldrig fået den slags opmærksomhed på sociale medier.
Jeg var begejstret.
Derefter fortsatte vi, og det gik godt med videoerne.
Efter Dance Twins begynder Piper at eksplodere på sociale medier.
Folk følger hende og interesserer sig for hendes liv.
Så i 2017 flyttede hun til L.A.
Stop.
Vi kører til L.A. nu.
-Okay… -Vi er på vej ud i lufthavnen.
Ja. Vi er på vej ud i lufthavnen.
Hvad prøver du på, Tretten?
Vil du ud i modkørende trafik?
Tiffany og Piper tog deres ting og et par af deres katte
og rejste til L.A. for at forfølge noget større.
Los Angeles, jeg kommer efter dig.
Hele kidfluencer-rummet er centreret omkring Los Angeles.
Her er alle de gode talentmanagers og alle de store bureauer.
Tiffany ville have succes for sin datter.
Så hun startede Pipers YouTube-kanal
og udviklede et brand og hendes online-personlighed.
Hej, alle sammen! Det er mig og Hunter, min bror.
Hunter og Tiffany og Piper mødtes til en konference i L.A.,
da Hunter kom ned fra Wyoming.
MIN SØSTER VAR FANTASTISK I AFTEN
Hunter blev en karakter på Pipers kanal. De skrev, at han var hendes bror.
Interessant for os i familien, for vi tænkte: "Hvad?"
Hvad så, venner? Det er jeres ven Reagan Beast, her med Hunter!
Jeg mødte Hunter efter nogle videoer og samarbejder hjemme hos Piper.
Han filmede meget og redigerede for dem.
Slurpees!
Jeg er trans og har ikke haft mange fyrevenner, som ikke er trans.
Hunter var som en storebror. Jeg følte mig tryg. Han var der for mig.
Hold da ****!
Hunter jokede: "Ja, jeg er sammen med Tiffany."
Jeg synes, du er smuk!
Først efter jeg lærte Hunter at kende,
sagde han: "Jeg er Pipers bror på YouTube. Vi er søskende, men ikke biologisk."
Storebror vinder altid!
Han var også Pipers bror, når de ikke filmede.
Han var der for Piper på en barnlig måde, ikke som en stedfar.
Men jeg tror, at han så Tiffany hemmeligt.
"Ved Piper, at du er i et forhold med hendes mor?"
Hunter var Tiffanys meget yngre kæreste.
Hej! Vi er hjemme igen.
Jeg ligner Grinchen lige nu. Det gør Pipes også. Og Tiff.
Han var 19 eller 20. Og han flyttede ind.
Og de lavede bare indhold.
Mange af jer bad om min aftenrutine,
for jeg filmede min morgenrutine, så I får alle mine rutiner.
Pipers personlighed blev bygget til sociale medier.
Hun opførte sig på en måde, som virkede ægte.
Piper var overnuttet. Alle elskede hende.
Hun tiltrak folk på en autentisk måde.
Tiffany byggede et levedygtigt brand på normalitet fra et barns synspunkt.
Pipers brand blev mere og mere relevant,
og Tiffany formåede at gøre det større.
-Hvad laver du? -En sandwich.
10 ÅR
-Hvilken slags overnatning er det? -Bare en typisk overnatning.
Du hører os ikke engang.
Piper fik hurtigt en rolle i Mani, som blev produceret af Brat.
Brat er internettets Disney Channel.
De har haft meget populære shows. Mani var et hit på YouTube.
Hvor tror du, at du skal hen?
Alle barnepiger deltager i makeup-timen.
Nej, det gør denne Mani ikke.
Mani handlede om en barnepige, der var en mand.
Og Piper spillede en pige ved navn Skye.
TIDLIGERE MEDLEM
Hun var en smart, rig pige.
Her er Skyes firetrins-guide til popularitet.
Et: Befri dig selv fra alle dårlige vibes.
Jeg spillede den gotiske emo-pige.
Når Goth Girl gjorde noget, gjorde Piper det modsatte.
Jeg anede ikke, hvem Piper var. Jeg vidste ikke, at hun var på nettet.
Sophie var ikke på Instagram, da hun kom med i Mani.
De sagde, at hun skulle være det.
SOPHIES MOR
Fordi alle på Brat-platformen brugte sociale medier.
Sophie fik sit første job i Mani som baggrundsskuespiller.
De kunne lide figuren, så den blev populær.
Jeg har sort på for at forsvinde.
Vi mødte Piper og Tiffany på settet, og derefter talte jeg meget med Piper.
Tiffany og Piper bad mig om at være med i en YouTube-video.
Det var Freaky Friday-videoen.
Piper Rockelles figur, Skye, bytter rolle med Goth Girl.
Sådan lærte jeg dem at kende.
Tiffany inviterede altid Sophie til at overnatte, og så lavede de en video.
Hvad er klokken?
Den er 23.10.
Det er lidt sent.
Dengang kendte jeg intet til YouTube.
Jeg troede, at de bare filmede videoer.
Piper og Sophie blev straks venner.
Vi blev gode venner.
Vi kom tættere på hinanden på settet.
Vi fandt ud af, at vi var meget ens.
Jeg følte, ingen forstod mig.
Og hun var den eneste, som forsøgte at lære mig at kende.
Alt det, jeg følte, talte vi om.
Vi blev bedste venner.
Jeg har aldrig haft en bedste ven.
Vi er som søstre lige nu.
Klar? Sidste optagelse i dag.
Vi var begge med i Mani et stykke tid.
Og så var der lejrsæsonen.
Og det var der, Tiffany blev sur over,
at en anden person fik flere replikker end Piper.
Tiffany kom derhen.
Hun trak Piper af settet.
Og hun skreg og råbte.
"I tager ikke min datter ud af serien. Hun skabte den og var med fra starten."
Hun sagde: "Sophie, kom med os." Jeg sagde: "Jeg går ikke."
Det vil jeg ikke, for jeg er professionel på settet,
og jeg vil ikke brænde broer.
Det begyndte at blive stressende.
Tiffany var vred og talte knap til mig.
Hun hev hende ud fra settet.
Producenterne løb efter hende.
De stoppede dem på en tankstation.
Hun kom slet ikke tilbage.
Jeg filmede videre, og det var svært for vores venskab.
Så Piper og jeg holdt op med at være venner.
Jeg indså, at Tiffany var ustabil, og at man skulle passe på med hende.
Jeg sagde det aldrig til nogen, men holdt det for mig selv.
CANTON, GEORGIA
Da Tiffany og Piper boede i L.A.,
kom de tilbage til Georgia i ferierne og til fødselsdage
eller for at besøge min mor og far.
Det var der, Piper begyndte at se Claire.
Piper er min kusine gennem ægteskab.
TIDLIGERE MEDLEM
Hun er Patiences niece.
Og min mor er gift med Patience.
Jeg har altid været besat af at lave noget med kameraer,
enten bag kameraet eller foran.
Så det var vildt, at jeg var i familie med Piper.
Jeg så op til hende.
Jeg så hende, før jeg vidste, hun var min kusine.
TIDLIGERE MEDLEM
"Vildt!" Jeg troede ikke på det.
"Er der en anden Piper?"
Første gang vi mødtes, tænkte jeg "Åh gud!" og var så glad.
Jeg var helt chokeret.
Venskabet mellem Piper, Claire og Reese
så vi som en måde, Tiffany og Patience kunne lære hinanden at kende på,
for de havde intet forhold.
Tiffany og jeg var tætte som børn.
Hun er fire år ældre, og jeg beundrede hende.
Vi tilbragte meget tid sammen,
og vi havde det godt sammen.
Men skilsmissen berørte os alle.
Jeg begyndte at se Tiffany forandre sig.
Hun blev mere aggressiv fysisk og verbalt.
Og jeg valgte ikke at tale med Tiffany.
Jeg pressede hende til at få et bedre forhold til sin familie.
Ønsk noget, og pust lysene ud.
Jeg glædede mig til måske at få et forhold til min søster igen.
To mødre, to søstre, som opfostrede piger sammen.
2018 - LOS ANGELES, CALIFORNIEN
Hvad så? I dag skal vi bruge 30 dollars og finde det bedste kostume.
Jeg lavede min første video med Piper i 2018.
Jeg kendte hende ikke.
Jeg tænkte: "Hun laver det, jeg vil."
TIDLIGERE MEDLEM
"YouTube-videoer. Fedt."
Jeg er Piper Rockelle, og jeg har et piratkostume på.
Stem på mig!
Jeg er Sawyer. Her er mit kostume. Hvis du…
Den første video gik fint,
men Tiffany inviterede os til at lave flere videoer.
I dag skal vi have lange akrylnegle på.
Og da Pipers kanal fortsatte med at blive mere og mere populær,
tilføjede Tiffany og Piper nye børn til kliken.
-Vi har Sawyer! -Hej!
-Vi har Hayden! -Yo!
Og vi har Gavin!
Tiffany ville have en gruppe børn, som var som i Venner.
Venner var populær. Det vidste hun.
Hun sagde: "Vi kan skabe en gruppe og gøre den større. Den bliver et hit."
-Farvel! -Hold kameraet lavere.
Corinne ville være skuespiller, så vi flyttede til Hollywood.
Kort efter ankomsten ville Tiffany lave en video.
Et par måneder efter Mani-hændelsen
skrev Tiffany til min mor og sagde undskyld.
Hun sagde, at Piper savnede mig, og at hun var ked af situationen.
Så vi begyndte at filme mere sammen.
De var ude og filme en dag,
og folk sagde: "Det er et squad!"
Og Tiffany tog det straks til sig.
"Vi kalder dem The Squad."
Det er Piper. Nu!
Jeg har aldrig gået i folkeskole, så jeg havde ikke en stor vennegruppe.
"Jeg har brug for hjælp. Vil I lave videoer med mig?"
De begyndte, og vi blev alle sammen gode venner.
Så The Squad blev dannet.
En gruppe med andre indholdsskabere, som er bygget omkring Piper.
De spillede biroller for hende.
Men tag ikke fejl. Hun er altid i centrum. Hun er stjernen.
-Åh gud! -Jeg er forelsket!
Tiffany var ikke den første med et hold.
Vi skal ødelægge vores kroppe. Hvad bliver det?
Der var Jake Pauls Team 10.
Alex!
David Dobriks gruppe. Der er Sidemen.
Mange andre, som var ældre, gjorde det på internettet.
Det er den samme formel, men med børn.
Det var alt for i dag, folkens! Jeg håber, at I morede jer!
Så lad os starte udfordringen!
Drej hjulet!
Du har mit tøj på.
Da børnene begyndte at få vilde tal og gå viralt og få en masse følgere,
blev de en kæmpe succes.
Og alle ser det.
Hvordan tror du, de vil reagere?
Åh gud!
Piper!
At være vellidt i offentligheden giver selvtillid og et egoboost,
og det føles godt.
Derfor brænder så mange efter det.
Man føler sig speciel.
På et tidspunkt lå vi faktisk øverst i verden som 11-årige
på Famous Birthdays og en masse hjemmesider.
-Vi skal på turné! -Turné!
Der var tusindvis af børn. Det var vildt.
Piper!
Køen gik rundt om bygningen.
Og det gjorde mig mere motiveret.
"Jeg vil blive ved og gøre det godt. Det skal være utroligt." Alt eller intet.
At se antallet af abonnenter stige var helt fantastisk.
Det var et af mit livs lykkeligste øjeblikke at se det nå en million.
Det var noget, jeg havde drømt om.
I dag skal I se, hvad der foregår hos mig.
Hej, jeg er Piper Rockelle. Jeg er så glad for at være her.
Tænk, at jeg har en million på YouTube.
En million abonnenter på halvandet år. Vildt.
Ja.
Hun er iværksætter, sanger og YouTube-stjerne.
Piper Rockelle er her for at tale om sin nye sang "Treat Myself."
Jeg forkæler mig selv
Jeg forkæler mig selv i aften
"Treat Myself" var Pipers første musikvideo om piger på en spadag.
De ser nogle søde drenge udenfor.
Og de vil have deres numre.
Da The Squad var etableret, skød Pipers berømmelse i vejret.
Og hun begyndte at tjene tonsvis af penge.
YouTube har et indtægtsdelingsprogram for skabere,
som er anderledes end andre platformes.
Husk at synes godt om og abonnere og slå notifikationer til.
De "indkasserer" på deres indhold.
Der er direkte penge, som YouTube betaler.
ESTIMERET INDTÆGT
Man lægger indhold op, og YouTube har annoncer,
og man får en del af indtægterne.
Man tjener også på ting som mærkeaftaler og partnerskaber
og at få produkter og mærker til at betale for at promovere dem.
Se, hvor søde de er. De er så søde.
Walmart, det går glat. Tak, Walmart.
Man kan få mærkeaftaler gennem eksponering.
Mærker betaler, så de kan få 50 millioner visninger på tre dage.
Det er det, influencere kan gøre.
Tusind tak, Mattel.
Jeg glæder mig til at se min Gleemer.
Markedsværdien af indholdsskaberindustrien vil passere en halv billion i 2027.
Det virker lavt.
Hvor fik du den klamme hoodie?
-Den klamme hoodie? -Den…
Der er merchandise.
Der er turnébilletter.
Alle de forskellige indtægtskilder nærer næsten hinanden
og skaber en multiplatform og en millionforretning.
Der er børn, der tjener seks cifre om måneden på det.
Seks cifre om måneden.
En jul var det en Apple-computer,
et helt nyt Canon-kamera,
en Louis Vuitton-taske.
Da indså jeg, at det var større, end jeg anede.
Jeg kendte ikke rigtig til YouTubes indtægtsgenerering.
Jeg var ikke klar over det.
Jeg var enlig mor og boede i Hollywood med et barn.
Og det vidste Tiffany. Hun kendte til problemerne.
Hun sagde: "Du kan tjene penge på det."
Og jeg sagde: "Virkelig?"
"Ja, hun tjener mange penge. Nok til at betale alle dine regninger."
Og jeg sagde: "Nå. Indbringer pigernes videoer penge?"
"Ja."
Og på det tidspunkt var YouTube bare sjovt for Corinne,
så vi tænkte ikke på det aspekt.
Min bedste ven er så meget bedre end din.
Og da begyndte jeg at tænke:
"Hvis I tjener så mange penge, og du fortæller mig om pengene nu,
hvor er vores penge?" Vi fik ingen penge.
Hun sagde: "Hun bliver set. Folk kender hende."
-Åh gud! -Åh gud!
Man ved, at de tjener penge på ens barn.
Men man tror også, at ens barn vokser og vil…
At ens barn får noget ud af det ved selv at få visninger,
mærkeaftaler og blive indholdsskaber.
-Nej. -Mistelten.
En sløjfe.
Tiffanys forslag var: "Jeg vil hjælpe jer med at tjene penge."
Okay, nu ser jeg noget for det, vi laver.
Må jeg få noget vand?
-Bagefter. -Jeg skal have vand.
Vi laver pyramiden.
-Corinne! -Åh gud! Er du okay?
-Jeg henter vand. -Corinne, vågn op!
Der er mange penge at tjene i branchen.
Men man skal bruge algoritmerne.
Folk skal engagere sig.
Algoritmen er skabt til at se alle videoerne og sige:
"Okay, person X, du vil se dette, så vi sætter det øverst på din side."
Så det kræver meget erfaring i branchen for at forstå,
hvordan man får nok kommentarer, likes og delinger til at gå viral.
Og hvem klipper egentlig videoerne?
Det er klipperen, og hvor gør han det?
Hunter er den, som hjælper med YouTube-algoritmen
og foreslår indholdstidspunkter.
Han sagde, at han havde lært det.
Hvordan man fik flere visninger,
bedre annoncer
og hashtags de rigtige steder for at få folk til at se videoer.
Optimering af videoer, så flest mulige så dem.
Jeg begyndte med sociale medier og at lægge videoer op,
da jeg var otte eller ni.
Jeg forstod ikke analysen, og hvordan det hjalp med videoerne.
I dag skal jeg fange golddiggers.
Da vi kom med i The Squad, skulle vi give kanalen til Hunter.
Han fik vores login og alt det.
Og jeg glædede mig til, at han gjorde videoerne bedre.
Og det var lidt svært at overdrage noget, som jeg havde arbejdet hårdt på at skabe,
men det virkede som en god chance og det rette at gøre.
Hej! Vil du med ud og spise frokost?
Er du gammel nok til at køre bil?
Du kan køre. Her. Lad os køre.
Vi tog til åbent hus i Hollywood Hills.
Alle drømmer om at bo i Hills, når de flytter til Californien.
Det var et smukt hus. Og det var stort.
Tiffany, Hunter og Piper boede i en lejlighed.
Ligesom os.
Huset endte med kun at koste et par tusind mere,
end vi alle sammen betalte.
"Hvis vi slår os sammen, har vi et sted at filme indhold."
Tiffany var begejstret. Min mor var ret begejstret.
Det var Hunter også.
Jeg ville ikke bo der.
Jeg følte mig utilpas med Tiffany, for jeg vidste, at hun var ustabil.
Det tænkte jeg altid på.
Jeg elskede virkelig huset.
Og der var en have, som børnene kunne løbe rundt i.
Det føltes trygt.
Og jeg havde en ny ven.
Én, som forstod min situation.
At klare sig som enlig mor.
Piper talte med mig om alt.
Hun følte, at hun kunne tale om sine problemer.
Hun fik også et tæt forhold til min mor.
Piper havde trukket min mor til side og bedt hende om at flytte ind.
"Jeg har brug for en stabil forælder. Det har jeg ikke."
Hun havde ingen mor.
Hun havde en person, som ville lave indhold
og ikke var der for hende.
Det var det, som fik os til at sige ja.
Piper blev som mit andet barn. De blev vores familie.
Hvem bar den bedst?
Dommere, er I klar til at stemme?
-Ja! -Okay.
Ja!
Sawyer og Saxons tur!
At lave videoer virker sjovt i starten.
Det er ikke altid sjovt.
Man vil ikke altid stå op og smile og sidde i timevis foran kameraet.
Jeg har min appelsin og min olivenolie.
Vi filmede til alles kanaler, fordi Tiffany gav alle en kanal.
Okay. Jeg hedder Ramona.
Vi filmede 10-15 videoer om dagen.
Alle skulle være der klokken 11,
og vi filmede indtil klokken et eller to om natten.
Det er en lang arbejdsdag.
Og action, Sophie!
Okay, vi skal virkelig tisse, så det er…
Jeg sov i to til tre timer,
stod op klokken 6-7 til skolearbejde…
Vi skal afsted!
…lukkede min tablet og gjorde mig klar til at filme.
Og så igen, alle ugens dage.
Vi holdt aldrig fri.
Ring til mig. Jeg klarer det.
Piper, for at råde bod på det kan jeg være din assistent.
-Okay, action. -Okay.
Tiffany er typen, som ville bestemme,
hvad Piper gjorde, og hvordan videoen blev.
Der var frustration mellem dem, hvis hun sagde noget forkert,
og hendes mor råbte ad hende.
"Piper, du kan gøre det bedre."
Hun sagde: "Okay, jeg prøver" og den slags.
Folkens!
Det ser ikke ægte ud. Sawyer, gør det bedre.
Vend dig om.
Til sidst fik vi bare at vide, hvad vi skulle, som en marionet.
Kom nu.
Det er nok. Nu gør vi det.
-Okay, Sawyer, stå som Piper. -Okay, står som Piper.
-I den retning. -Okay. Ja. Stå…
Det er arbejde.
Måske i en ud af 50 videoer havde man det sjovt og var sig selv,
men vi spillede ofte for at lave en god video.
Corinne lavede rigtigt skuespil,
dansede og havde rigtige jobs.
Så vi vidste, at der skal være en lærer på settet.
Vi skulle i skole. Seks timers skole.
Der skal være et arbejdsskema.
Der skal være mad.
Der skal være alt det.
Børneskuespillere følger en masse regler, som det tog årtier at fastsætte.
Der skete en forandring i starten af 1900-tallet,
fordi berømte børneskuespillere ikke blev betalt og blev udnyttet.
Så der blev vedtaget love, som skulle beskytte børnestjernerne.
Desværre, med de nye arbejdsformer og nye medier, er der ingen beskyttelse.
Vi skal filme Sophies YouTube-video.
-Ja, det gør vi lige nu. -Hvorfor…
Sophie!
Fordi Tiffany og Hunter lavede YouTube-videoer,
troede de, at de var uden for arenaen,
hvor de love var gældende.
Sophie, vågn op nu!
-Vi skal filme! Hvorfor sover du? -Fordi vi skal lave en video…
-Tag dig sammen! -…som er intens.
Vi tog til Bombay Beach. Du kender den måske ikke.
Det er en forladt by. Og vi fanger katte der. Det er sjovt.
Tiffany og Piper havde to katte.
Så begyndte vi at redde flere katte.
Og vi reddede så mange, at vi havde 36 katte i hele huset.
Da vi voksede op, havde vi 20-30 katte.
De var ikke indendørs. De var udenfor.
Når det var koldt, kom de ind i kælderen.
Sådan lever Tiffany stadig.
Og man skulle fodre alle kattene.
Har du prøvet at fodre 30 katte? Det er lidt af en oplevelse.
Nogle gange var skraldespanden på gaden så tung på grund af kattegrus,
at de ikke tømte den.
Han kan lide kameraet!
Fordi vi samlede omkring 60 katte,
blev Tiffany besat af at gøre rent i to timer med klorinvand
i en industrispand hver aften.
Se. Diego vil ud.
Vi filmede til klokken et.
Jeg gjorde rent indtil klokken tre.
Sophie og Piper faldt i søvn på trappen, mens de vaskede væggene.
Jeg sagde: "Sig det ikke. Gå i seng."
Og så sladrede Piper, og jeg fik skældud.
På det tidspunkt var det ubehageligt og underligt
og ikke sjovt at lave videoer.
Hvad er oddsene for, at du slikker det op?
-Skal jeg gøre det? -Jeg udfordrer dig.
Åh gud, hun gjorde det! Piper, gør du det?
Da The Squad begyndte at tjene penge,
handlede det om tallene.
Hvor mange kan vi få til at se med?
Vi viser badetøj
som sidste gang.
Hvorfor skal jeg altid vise badetøj?
De gør alt for at få det til at ske.
Sådan tvinges børn ud i situationer, som gør dem utilpasse.
Jeg har brug for alle!
Du skal være led mod Symonne.
Vi blev bedt om at være lede mod Symonne og ikke sige tillykke med fødselsdagen.
Symonne!
Hej, vlogger I i dag?
Ja, vi… Du kommer for sent.
Før var det for sjov, og nu virkede det groft.
-Var det dårligt? -Ja.
Der var noget på skærmen. Det er…
-Var der noget på linsen? -Ja, noget grimt.
De gjorde ting, som gjorde os utilpasse og sårede os.
Tiffany ville lave tvivlsomt indhold for at få flere visninger og likes.
Jeg ved, hvorfor du ikke dyster mere. Du blev smidt ud, fordi du er grim.
Det blev værre og værre.
Hun er en taber.
Nej, jeg er ikke, Frank.
Mopsen Frank er Tiffany, som holder hunden og siger ting med en sær stemme.
Han mobbede og nedgjorde os.
Han sagde ting, som Tiffany ikke kunne sige med sin normale stemme.
I ligner lort.
Frank hadede Sophie og mobbede hende konstant.
Vi skal filme. Hvad laver du?
Jeg tager en lur.
Som I kan se, er Sophie doven.
Og rodet. Hun smider sine sko overalt.
Og hun sover…
Det blev et meget stressende miljø.
Jeg vidste ikke, hvordan jeg skulle sige "Stop".
I dag er jeg…
Et ***hul!
-Jeg er lidt af et ***hul. -Tiffany var bare led.
Og hun fik raserianfald, og der begyndte at ske underlige ting.
Her er vores første deltager. Min favorit!
Gavin!
-Gavin er her ikke. -Hvad?
-Han er syg og kan ikke. -Hvad?
Tiffany var fascineret af Gavin.
Ikke bare som ven, men på en ækel måde.
-Slik den. -Jeg vil ikke slikke den.
Det er godt. Slik.
Jeg vil ikke.
Tiffany flirtede med ham. Det var meget underligt.
Hun sagde til Gavin: "Får du rejsning, når du ser på mig?"
Han var omkring 12-13 år.
Lad mig slikke dig ren.
Kom her. Jeg fjerner det.
Nej, vent. Jeg vil have det.
Gavin grinede og ignorerede det, for han forstod ikke det, hun sagde.
Jeg anede ikke, hvad hun sagde.
Hun gjorde det ikke foran forældre.
Corinne græd, når hun kom hjem.
Hun begyndte at afsløre ting for mig, som foregik hjemme hos Tiffany.
Når folk spørger, taler jeg ikke om det.
Jeg var ved at miste tålmodigheden over nogle af de ting, jeg hørte,
og det, der skete.
Det var det. Vi stoppede.
DU VILLE BARE SÅRE MIG.
Og jeg fik vrede sms'er.
SKRIV IKKE IGEN.
Corinne blev smidt ud af gruppen via en gruppebesked.
JEG HOLDER OP MED AT FØLGE.
Jeg havde aldrig set det før. Jeg tænkte: "Hvad?"
Det var ikke vores idé.
Det var fuldstændig styret af Tiffany, som var fornærmet.
Corinne skriver og spørger, hvad der foregår.
Og Sawyer skrev: "Undskyld, Corinne.
Jeg elsker dig, men ellers må jeg ikke være med i videoerne."
JEG VIL FØLGE DIG, MEN DU STØTTER CORINNE
Hun fik folk til at mobbe mig på sociale medier.
JEG HADER HENDE.
De bagtalte Corinne. Corinne var led og en dårlig ven.
DU SKABER DRAMA.
Jeg blev sortlistet, da jeg stoppede.
Ingen sagde noget, for vi frygtede, at hun ville gøre det mod os.
PIPERS MOR
Tiffany finder folk, som vil være berømte.
Hun ved, hvem hun skal finde.
Hun ved, hvem hun skal tale med.
Hun kan tale med folk.
Hun udnytter dem.
Jeg var ofte sammen med Hunter, Piper og Tiffany.
Nogle gange drak Tiffany, og hun har intet filter.
Hun sagde ting, især foran Piper.
"Du bliver så sexet, når du bliver ældre."
Vi var på min livestream og havde det sjovt.
Og så tog det en uventet drejning.
Hun tvang mig til at kysse.
Jeg var chokeret.
TIFFANY, HUNTER OG PIPER SAGDE NEJ TIL AT BLIVE INTERVIEWET
ELLER KOMMENTERE PÅ SERIEN.
TIFFANY HAR OFFENTLIGT AFVIST
DE TIDLIGERE MEDLEMMER OG DERES FORÆLDRES VERSIONER.
Tekster af: Mila Tempels